ಮೃತ ಪತ್ನಿ ಪ್ರತಿಮೆ ನಿರ್ಮಿಸಿ ಸನ್ಮಾನಿಸಿದ ಪತಿ! ಪತ್ನಿ ಮೃತಪಟ್ಟ 30 ದಿನದಲ್ಲೇ ಆಕೆಯ ಪ್ರತಿಮೆ ನಿರ್ಮಿಸಿ ಪತಿಯೊಬ್ಬ ಸನ್ಮಾನಿಸಿದ ಘಟನೆ ತಮಿಳುನಾಡಿನಲ್ಲಿ ನಡೆದಿದೆ. ತಮಿಳುನಾಡಿನ ಉದ್ಯಮಿ ಸೇತುರಾಮನ್ ಮಥುರೆನಲ್ಲಿ ಪಿಚೈಮನಿಮಾಲ್ ಮೃತಪಟ್ಟರೂ ಜೀವಂತವಾಗಿ ಕಾಣುವಂತೆ ಮನೆಯಲ್ಲೇ ಪ್ರತಿಮೆ ನಿರ್ಮಿಸಿ ಸನ್ಮಾನಿಸುವ ಮೂಲಕ ವಿಶಿಷ್ಟವಾಗಿ ಪತ್ನಿ ಮೇಲಿನ ಪ್ರೀತಿ ಹಾಗೂ ಗೌರವವನ್ನು ವ್ಯಕ್ತಪಡಿಸಿದ್ದಾರೆ. ಪತ್ನಿ ಪಿಚೈಮನಿಮಾಲ್ ಅವರ 6 ಅಡಿ ಎತ್ತರದ ಪ್ರತಿಮೆ ನಿರ್ಮಿಸಲಾಗಿದ್ದು, ಚೇರಿನಲ್ಲಿ ಗಾಢವಾದ ಹಸಿರು ಹಾಗೂ ನೀಲಿ ಬಣ್ಣದ ಸೀರೆ ಧರಿಸಿದ್ದು, ಚಿನ್ನದ ಆಭರಣಗಳನ್ನು ಹಾಕಲಾಗಿದೆ. ಪತ್ನಿಯ ಪ್ರತಿಮೆಯನ್ನು ಉದ್ಯಮಿ ಫೈಬರ್, ರಬ್ಬರ್ ಮತ್ತು ದೀರ್ಘಕಾಲ ಬಾಳಿಕೆಯ ಬಣ್ಣಗಳನ್ನು ಬಳಸಿ ನಿರ್ಮಿಸಲಾಗಿದೆ.